CELEX: 32022R0427
Language: sl
Date: 2022-03-15 00:00:00
Title: Izvedbena uredba Sveta (EU) 2022/427 z dne 15. marca 2022 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

15.3.2022   
               
               
                  SL
               
               
                  Uradni list Evropske unije
               
               
                  LI 87/1
               
            
         IZVEDBENA UREDBA SVETA (EU) 2022/427
         z dne 15. marca 2022
         o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 269/2014 z dne 17. marca 2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1), in zlasti člena 14(1) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 17. marca 2014 sprejel Uredbo (EU) št. 269/2014.
                  
               
                     (2)
                  
                  
                     Unija še vedno neomajno podpira suverenost in ozemeljsko nedotakljivost Ukrajine.
                  
               
                     (3)
                  
                  
                     Predsednik Ruske federacije je 24. februarja 2022 napovedal vojaško operacijo v Ukrajini, ruske oborožene sile pa so začele napad na Ukrajino. Ta napad je očitna kršitev ozemeljske nedotakljivosti, suverenost in neodvisnosti Ukrajine.
                  
               
                     (4)
                  
                  
                     Evropski svet je v sklepih z dne 24. februarja 2022 najostreje obsodil neizzvano in neupravičeno vojaško agresijo Ruske federacije proti Ukrajini. Rusija s svojimi nezakonitimi vojaškimi akcijami grobo krši mednarodno pravo in načela Ustanovne listine Združenih narodov ter spodkopava evropsko in svetovno varnost in stabilnost. Evropski svet se je v tesnem sodelovanju s partnerji in zavezniki Unije dogovoril o dodatnih omejevalnih ukrepih, s katerimi se bo Rusiji naložilo hude in resne posledice za njeno ravnanje.
                  
               
                     (5)
                  
                  
                     Svet je 25. februarja 2022 sprejel Uredbo (EU) 2022/330 (2), v kateri je spremenil merila za uvrstitev na seznam, in sicer tako, da se nanj vključijo osebe in subjekti, ki podpirajo vlado Ruske federacije in imajo koristi od nje, osebe in subjekti, ki vladi Ruske federacije zagotavljajo znaten vir prihodka, ter fizične ali pravne osebe, ki so povezane z osebami ali subjekti s seznama.
                  
               
                     (6)
                  
                  
                     Svet meni, da bi bilo treba zaradi resnosti razmer na seznam oseb, subjektov in organov, za katere veljajo omejevalni ukrepi, iz Priloge I k Uredbi (EU) št. 269/2014, dodati 15 posameznikov in 9 subjektov.
                  
               
                     (7)
                  
                  
                     Prilogo I k Uredbi (EU) št. 269/2014 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga I k Uredbi (EU) št. 269/2014 se spremeni v skladu s Prilogo k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. marca 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  UL L 78, 17.3.2014, str. 6.
         
            (2)  Uredba Sveta (EU) 2022/330 z dne 25. februarja 2022 o spremembi Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L 51, 25.2.2022, str. 1).
      
      
         
            PRILOGA
            Naslednje osebe in subjekti se dodajo na seznam fizičnih in pravnih oseb, subjektov in organov iz Priloge I k Uredbi (EU) št. 269/2014:
            
               Osebe
            
            
               
                            
                        
                        
                           Ime
                        
                        
                           Podatki o istoventosti
                        
                        
                           Razlogi
                        
                        
                           Datum uvrstitve na seznam
                        
                     
                           „879
                        
                        
                           Roman Arkadyevich ABRAMOVICH (rusko: Роман Аркадьевич Абрамович) (Roman ABRAMOVIČ)
                        
                        
                           Oligarh blizu Vladimirja Putina. Večinski delničar Evraza. Nekdanji guverner Čukotke.
                           Datum rojstva: 24. 10. 1966
                           Kraj rojstva: Saratov, Ruska federacija
                           Državljanstvo: rusko
                           Spol: moški
                           Povezani posamezniki: Vladimir Putin
                           Povezani subjekti: Chelsea F.C., Evraz Group SA, LLC Evraz Holding, Millhouse Capital.
                        
                        
                           Roman Abramovič je ruski oligarh, ki ima dolge in tesne povezave z Vladimirjem Putinom. Ima privilegiran dostop do predsednika in je z njim v zelo dobrih odnosih. Ta povezava z ruskim voditeljem mu je pomagala pri ohranjanju njegovega precejšnjega bogastva. Je večinski delničar jeklarske skupine Evraz, ki je eden največjih ruskih davkoplačevalcev.
                           Zato ima koristi od ruskih nosilcev odločitev, odgovornih za priključitev Krima ali destabilizacijo Ukrajine. Je tudi eden vodilnih ruskih poslovnežev, vključenih v gospodarske sektorje, ki zagotavljajo znaten vir prihodka vladi Ruske federacije, odgovorni za priključitev Krima in destabilizacijo Ukrajine.
                        
                        
                           15.3.2022
                        
                     
                           880
                        
                        
                           German Borisovich KHAN (rusko: Герман Борисович Хан)
                        
                        
                           Oligarh blizu Vladimirja Putina. Eden večinskih delničarjev skupine Alfa Group
                           Datum rojstva: 24. 10. 1961
                           Kraj rojstva: Kijev, Ukrajina
                           Državljanstvo: rusko
                           Spol: moški
                           Povezani posamezniki: Vladimir Putin, Mikhail Fridman, Petr Aven, Alexey Kuzmichev
                           Povezani subjekti: Alfa Group, Alfa Bank
                        
                        
                           German Khan je večinski delničar konglomerata Alfa Group, ki vključuje Alfa Bank in je eden največjih ruskih davkoplačevalcev. Domneva se, da je ena najvplivnejših oseb v Rusiji. Tako kot drugi lastniki banke Alfa Bank (Mikhail Fridman in Petr Aven) vzdržuje tesne odnose z Vladimirjem Putinom in z njim še naprej trguje, kar mu zagotavlja pomembne prednosti. Lastniki skupine Alfa imajo na podlagi tega poslovne in pravne koristi. Putinova najstarejša hči Marija je vodila dobrodelni projekt Alfa-Endo, ki ga je financirala Alfa Bank. Vladimir Putin je nagradil zvestobo podjetja Alfa Group ruskim oblastem, tako da ga je politično podpiral pri načrtovanih tujih naložbah.
                           German Khan torej dejavno materialno ali finančno podpira ruske nosilce odločitev, odgovorne za priključitev Krima ali destabilizacijo Ukrajine, ali pa ima od njih korist. Je tudi eden vodilnih ruskih poslovnežev, vključenih v gospodarske sektorje, ki zagotavljajo znaten vir prihodka vladi Ruske federacije, odgovorni za priključitev Krima in destabilizacijo Ukrajine.
                        
                        
                           15.3.2022
                        
                     
                           881
                        
                        
                           Viktor Filippovich RASHNIKOV (rusko: Виктор Филиппович Рашников)
                        
                        
                           Oligarh. Lastnik, predsednik upravnega odbora in predsednik odbora za strateško načrtovanje podjetij Magnitogorsk Iron & Steel Works (MMK).
                           Datum rojstva: 3. 10. 1948
                           Kraj rojstva: Magnitorsk, Ruska federacija
                           Državljanstvo: rusko
                           Spol: moški
                           Povezani subjekti: Magnitogorsk Iron & Steel Works (MMK)
                        
                        
                           Viktor Rashnikov je vodilni ruski oligarh, lastnik in predsednik upravnega odbora družbe Magnitogorsk Iron & Steel Works (MMK). MMK je eden največjih ruskih davkoplačevalcev. Davčna obremenitev družbe se je v zadnjem času povečala, kar je povzročilo znatno višje prihodke v ruskem državnem proračunu.
                           Zato je eden vodilnih ruskih poslovnežev, vključenih v gospodarske sektorje, ki zagotavljajo znaten vir prihodka vladi Ruske federacije, odgovorni za priključitev Krima in destabilizacijo Ukrajine.
                        
                        
                           15.3.2022
                        
                     
                           882
                        
                        
                           Alexey Viktorovich KUZMICHEV (rusko: Алексей Викторович Кузьмичёв)
                        
                        
                           Oligarh blizu Vladimirja Putina. Eden večinskih delničarjev skupine Alfa Group
                           Datum rojstva: 15. 10. 1962
                           Kraj rojstva: Kirov, Ruska federacija
                           Državljanstvo: rusko
                           Spol: moški
                           Povezani posamezniki: Vladimir Putin, Mikhail Fridman, Petr Aven, German Khan
                           Povezani subjekti: Alfa Group, Alfa Bank
                        
                        
                           Alexey Kuzmichev je večinski delničar konglomerata Alfa Group, ki vključuje Alfa Bank in je eden največjih ruskih davkoplačevalcev. Domneva se, da je ena najvplivnejših oseb v Rusiji. Je zelo tesno povezan z ruskim predsednikom. Putinova najstarejša hči Marija je vodila dobrodelni projekt Alfa-Endo, ki ga je financirala Alfa Bank. Vladimir Putin je nagradil zvestobo podjetja Alfa Group ruskim oblastem, tako da jo je politično podpiral pri načrtovanih tujih naložbah.
                           Alexey Kuzmichev torej dejavno materialno ali finančno podpira ruske nosilce odločitev, odgovorne za priključitev Krima ali destabilizacijo Ukrajine, ali pa ima od njih korist. Zato je eden vodilnih ruskih poslovnežev, vključenih v gospodarske sektorje, ki zagotavljajo znaten vir prihodka vladi Ruske federacije, odgovorni za priključitev Krima in destabilizacijo Ukrajine.
                        
                        
                           15.3.2022
                        
                     
                           883
                        
                        
                           Alexander Alexandrovich MIKHEEV (rusko: (Александр Александрович Михеев)
                        
                        
                           Izvršni direktor JSC Rosoboronexport.
                           Datum rojstva: 18. 11. 1961
                           Kraj rojstva: Moskva, Ruska federacija
                           Državljanstvo: rusko
                           Spol: moški
                           Povezani posamezniki: Sergey Chemezov
                           Povezani subjekti: Rosoboronexport, Rostec, Zvezna služba za vojaško-tehnično sodelovanje
                        
                        
                           Alexander Mikheev je izvršni direktor Rosoboronexporta, ki je edini uradni državni posrednik Rusije za izvoz in uvoz vojaških proizvodov, tehnologij in storitev ter proizvodov, tehnologij in storitev z dvojno rabo. Rosoboronexport je hčerinska družba podjetja Rostec, družbe v državni lasti, ki nadzoruje raziskave in razvoj vojaških tehnologij ter ima v lasti več proizvodnih zmogljivosti, ki imajo bistveno vlogo pri uvajanju teh tehnologij v delovanje na bojišču. Prodaja orožja je pomemben vir prihodka za rusko vlado. Uporablja pa se tudi za doseganje gospodarskih in strateških ciljev Rusije. Družba Rosoboronexport je med letoma 2000 in 2020 tujim strankam prodala orožje v vrednosti 180 milijard USD.
                           Mikheev je torej vodilni poslovnež, vključen v gospodarske sektorje, ki zagotavljajo znaten vir prihodka vladi Ruske federacije, odgovorni za priključitev Krima in destabilizacijo Ukrajine.
                        
                        
                           15.3.2022
                        
                     
                           884
                        
                        
                           Alexander Nikolayevich SHOKHIN (rusko: Александр Николаевич ШОХИН)
                        
                        
                           Predsednik upravnega odbora ruske zveze industrialcev in podjetnikov.
                           Namestnik predsednika upravnega odbora Mechel PAO.
                           Član urada vrhovnega sveta politične stranke „Združena Rusija“.
                           Datum rojstva: 25. 12. 1951
                           Kraj rojstva: Savinskoye, Kirillovsky District, Ruska federacija
                           Državljanstvo: rusko
                           Spol: moški
                        
                        
                           Alexander Nikolayevich Shokhin je predsednik ruske zveze industrialcev in podjetnikov, lobistične skupine, ki spodbuja podjetniške interese v Rusiji. Je tudi namestnik predsednika upravnega odbora Mechel PAO, ene vodilnih ruskih rudarskih in kovinskoindustrijskih družb, ki zagotavlja vir prihodkov za vlado Ruske federacije.
                           Potem ko je Rusija priključila Krim, je Shokhin javno pozival, naj se na Krim usmeri več ruskih naložb, da bi premagali morebitno gospodarsko blokado Zahoda. 24. februarja 2022 se je v Kremlju udeležil srečanja oligarhov z Vladimirjem Putinom, na katerem so razpravljali o učinku ukrepov po sprejetju zahodnih sankcij. Dejstvo, da je bil povabljen na ta sestanek, kaže, da je član najožjega kroga oligarhov blizu Vladimirja Putina in da podpira ali izvaja ukrepe ali politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine ter stabilnost in varnost v Ukrajini.
                        
                        
                           15.3.2022
                        
                     
                            
                        
                        
                            
                        
                        
                            
                        
                        
                           To kaže, da je tudi eden od vodilnih poslovnežev, vključenih v gospodarske sektorje, ki zagotavljajo znaten vir prihodka vladi Ruske federacije, odgovorni za priključitev Krima in destabilizacijo Ukrajine.
                        
                        
                            
                        
                     
                           885
                        
                        
                           Andrey Valerievich RYUMIN (rusko: Андрей Валерьевич Рюмин)
                        
                        
                           Izvršni direktor podjetja Rosseti PJSC (prej, do avgusta 2014, znano kot Russian Grids), predsednik upravnega odbora.
                           Datum rojstva: 12. 6. 1980
                           Državljanstvo: rusko
                           Spol: moški
                        
                        
                           Andrey Ryumin, izvršni direktor Rosseti PJSC, podjetja pod nadzorom ruske države, ki je operater energetskih omrežij, zagotavlja storitve tehnoloških povezav ter storitve prenosa in distribucije električne energije v Rusiji.
                           Rosseti PJSC je zgradil razdelilno transformatorsko postajo „Port“, ki podpira železniško vleko na Krimskem mostu in oskrbuje del morskega pristanišča Taman, namenjen prevozu suhega tovora, pa tudi avtoceste, zlasti avtocesto M25 Novorossiysk-Kerch.
                        
                        
                           15.3.2022
                        
                     
                            
                        
                        
                            
                        
                        
                            
                        
                        
                           24. februarja 2022 se je v Kremlju udeležil srečanja oligarhov z Vladimirjem Putinom, na katerem so razpravljali o učinku ukrepov po sprejetju zahodnih sankcij. Dejstvo, da je bil povabljen na ta sestanek, kaže, da je član najožjega kroga oligarhov blizu Vladimirja Putina in da podpira ali izvaja ukrepe ali politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine ter stabilnost in varnost v Ukrajini.
                        
                        
                            
                        
                     
                           To kaže tudi, da je eden od vodilnih poslovnežev vključenih v gospodarski sektor, ki zagotavlja znaten vir prihodka vladi Ruske federacije, odgovorni za priključitev Krima in destabilizacijo Ukrajine.
                        
                     
                           886
                        
                        
                           Armen Sumbatovich GASPARYAN (rusko: Армен Сумбатович ГAСПАРЯН)
                        
                        
                           Publicist, propagandist, član upravnega odbora „Russia Today“.
                           Datum rojstva: 4. 7. 1975
                           Kraj rojstva: Moskva, Ruska federacija
                           Državljanstvo: rusko
                        
                        
                           Armen Gasparyan vodi lastno oddajo „Nlyudenye“ za rusko medijsko hišo Sputnik in radijsko oddajo na „Vesti FM“. Objavlja tudi knjige in zvočne knjige ter nastopa kot strokovnjak v radijskem oddaji „Polnyi kontakt“ („Popolni stik“) sopropagandista Vladimirja Solovyova.
                           Gasparian stalno razširja diskurz v skladu s kremeljsko propagando. Ko pojasnjuje mednarodne zadeve, uporablja logične zmote, zanika ukrajinsko suverenost nad Krimom in zagovarja ravnanje Rusije v Kerški ožini ob njenem zajetju ukrajinske ladje.
                        
                        
                           15.3.2022
                        
                     
                            
                        
                        
                            
                        
                        
                           Spol: moški
                        
                        
                           Še naprej objavlja prorusko propagando, povezano z rusko invazijo na Ukrajino, in dejavno zanika suverenost Ukrajine.
                           S tem dejavno podpira ukrepe ali politike, ki spodkopavajo ali ogrožajo ozemeljsko nedotakljivost, suverenost in neodvisnost ter stabilnost in varnost Ukrajine.
                        
                        
                            
                        
                     
                           887
                        
                        
                           Artyom/ Artem Grigoryevich SHEYNIN (rusko:Артём Григорьевич ШЕЙНИН)
                        
                        
                           Ruski propagandist in voditelj pogovorne oddaje„Vremya Pokazhet“ („Čas bo pokazal“) na Channel One (rusko: Первый канал), ki je pod nadzorom države.
                           Datum rojstva: 26. 1. 1966
                           Kraj rojstva: Moskva, Ruska federacija
                           Spol: moški
                           Državljanstvo: rusko
                        
                        
                           Artyom Sheynin je ruski propagandist in voditelj pogovorne oddaje„Vremya Pokazhet“ („Čas bo pokazal“) na Channel One, ki je pod nadzorom države. Dajal je izjave v podporo nezakoniti priključitvi Krima ter priznanju neodvisnosti t. i. „Ljudske republike Donetsk in Ljudske republike Lugansk“. Sheynin v svojih oddajah v živo spodbuja etnično sovraštvo med Ukrajinci in Rusi, zanika suverenost in ozemeljsko nedotakljivost Ukrajine ter kleveta nasprotnike Putina v Rusiji.
                           Ko je Sheynin govoril o 24. februarju 2022, dnevu obsežne ruske neupravičene vojaške agresije proti Ukrajini, je izjavil, da je ruska operacija v Ukrajini neizogibna in da je njen namen prisiliti ukrajinske oblasti k ohranjanju miru.
                           S tem dejavno podpira ukrepe ali politike, ki spodkopavajo ali ogrožajo ozemeljsko nedotakljivost, suverenost in neodvisnost ter stabilnost in varnost Ukrajine.
                        
                        
                           15.3.2022
                        
                     
                           888
                        
                        
                           Dmitry Yevgenevich KULIKOV (rusko: Дмитрий Евгеньевич КУЛИКОВ)
                        
                        
                           Strokovnjak v odboru Državne dume Ruske federacije za zadeve SND in odnose z rojaki.
                           Filmski producent, televizijski in radijski voditelj.
                           Član javnega sveta pri Ministrstvu za obrambo Ruske federacije.
                           Datum rojstva: 18. 11. 1967
                           Kraj rojstva: Shakhtyorsk, regija Donbas, Ukrajina
                           Državljanstvo: rusko
                           Spol: moški
                        
                        
                           Dmitry KULIKOV je prokremlinski propagandist. Na televizijskih postajah v državni lasti je dajal javne komentarje v skladu s tem, kako razmere v regiji Donbas prikazuje Kremelj. Upravičeval je tudi dejanja ruskih oblasti, ki ogrožajo nedotakljivost in ozemeljsko suverenost Ukrajine, kot je prekinitev izvajanja sporazumov iz Minska ali odločitev o priznanju „neodvisnih republik Donbas in Lugansk“.
                           S tem dejavno podpira ukrepe ali politike, ki spodkopavajo ali ogrožajo ozemeljsko nedotakljivost, suverenost in neodvisnost ter stabilnost in varnost Ukrajine.
                        
                        
                           15.3.2022
                        
                     
                           889
                        
                        
                           Konstantin Lvovich ERNST (rusko: Константин Львович ЭРНСТ)
                        
                        
                           Izvršni direktor Channel One Russia (rusko: Первый канал)
                           Datum rojstva: 6. 2. 1961
                           Kraj rojstva: Moskva, Ruska federacija
                           Državljanstvo: rusko
                           Spol: moški
                        
                        
                           Konstantin Ernst je izvršni direktor Channel One Russia, enega največjih ruskih medijskih podjetij, ki ga ruske oblasti že več let uporabljajo za propagandne namene. Na tem položaju je odgovoren za organiziranje in razširjanje protiukrajinske propagande ruskih oblasti.
                           Prejel je tudi najvišje državne nagrade, vključno z redom za zasluge domovini, redom prijateljstva, pismi zahvale in nagradami vlade in predsednika Ruske federacije ter medaljo „Udeležencu vojaške operacije v Siriji“.
                           Torej podpira ukrepe ali politike, ki spodkopavajo ali ogrožajo ozemeljsko nedotakljivost, suverenost in neodvisnost ter stabilnost in varnost Ukrajine. Je tudi eden od vodilnih poslovnežev, aktivnih v gospodarskih sektorjih, ki zagotavljajo znaten vir prihodka vladi Ruske federacije, odgovorni za priključitev Krima in destabilizacijo Ukrajine.
                        
                        
                           15.3.2022
                        
                     
                           890
                        
                        
                           Marina Vladimirovna SECHINA (rusko: Марина Владимировна СЕЧИНА)
                        
                        
                           Lastnica družbe z omejeno odgovornostjo „Stankoflot“.
                           Datum rojstva: 1962
                           Državljanstvo: rusko
                           Spol: ženski
                        
                        
                           Marina Sechina je nekdanja žena Igorja Sechina, izvršnega direktorja Rosnefta. Povezave z različnimi akterji v ruski vladi in ruskih poslovnih strukturah, vključno s svojim nekdanjim možem, izkorišča za osebne koristi.
                           Podjetja v njeni lasti so sodelovala pri pripravi zimskih olimpijskih iger v Sočiju leta 2014. Je lastnica družbe z omejeno odgovornostjo „Stankoflot“, ki brez javnih razpisov prejema naročila z državno korporacijo za pomoč pri razvoju, proizvodnji in izvozu naprednih tehnoloških industrijskih izdelkov (Rostec). Poleg tega je vodja FTSSR CJSC in lastnica deleža v RK-Telekom.
                           Tako ima koristi od ruskih nosilcev odločanja, odgovornih za priključitev Krima ali destabilizacijo Ukrajine, ter od vlade Ruske federacije, ki je odgovorna za priključitev Krima in destabilizacijo Ukrajine.
                        
                        
                           15.3.2022
                        
                     
                           891
                        
                        
                           Suleyman Abusaidovich KERIMOV (rusko: Сулейман Абусаидович КЕРИМОВ)
                        
                        
                           Lastnik finančne in industrijske skupine Nafta Moscow
                           Član Sveta Federacije Republike Dagestan.
                           Datum rojstva: 12. 3. 1966
                           Kraj rojstva: Derbent, Dagestan, Ruska federacija
                           Državljanstvo: rusko
                           Spol: moški
                        
                        
                           Suleyman Kerimov je lastnik finančne in industrijske skupine Nafta Moscow. Neto vrednost Kerimova in njegove družine je ocenjena na 9,8 milijarde USD. Od Sergeja Roldugina, skrbnika premoženja Vladimirja Putina, je prejel visoke denarne zneske.
                           24. februarja 2022 se je v Kremlju udeležil srečanja oligarhov z Vladimirjem Putinom, na katerem so razpravljali o učinku ukrepov po sprejetju zahodnih sankcij. Dejstvo, da je bil povabljen na ta sestanek, kaže, da je član najožjega kroga oligarhov blizu Vladimirja Putina in da podpira ali izvaja ukrepe ali politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine ter stabilnost in varnost v Ukrajini.
                        
                        
                           15.3.2022
                        
                     
                            
                        
                        
                            
                        
                        
                            
                        
                        
                           Torej je vodilni poslovnež, aktiven v gospodarskih sektorjih, ki zagotavljajo znaten vir prihodka vladi Ruske federacije, odgovorni za priključitev Krima in destabilizacijo Ukrajine.
                        
                        
                            
                        
                     
                           892
                        
                        
                           Tigran Oganesovich KHUDAVERDYAN (rusko: Тигран Оганесович ХУДАВЕРДЯН)
                        
                        
                           Izvršni direktor in namestnik izvršnega direktorja podjetja Yandex NV
                           Datum rojstva: 28. 12. 1981
                           Kraj rojstva: Erevan, Armenija
                           Državljanstvo: armensko
                           Spol: moški
                        
                        
                           Tigran Khudaverdyan je izvršni direktor podjetja Yandex, enega vodilnih ruskih tehnoloških podjetij, specializiranega za inteligentne izdelke in storitve na podlagi strojnega učenja. Nekdanji vodja novic Yandexa je podjetje obtožil, da je "ključni element pri skrivanju informacij" pred Rusi o vojni v Ukrajini. Poleg tega podjetje ruske uporabnike, ki iščejo novice o Ukrajini na svojem iskalniku, opozarja na nezanesljive informacije na internetu, potem ko je ruska vlada grozila ruskim medijem zaradi tega, kar objavljajo.
                        
                        
                           15.3.2022
                        
                     
                            
                        
                        
                            
                        
                        
                            
                        
                        
                           24. februarja 2022 se je v Kremlju udeležil srečanja oligarhov z Vladimirjem Putinom, na katerem so razpravljali o učinku ukrepov po sprejetju zahodnih sankcij. Dejstvo, da je bil povabljen na ta sestanek, kaže, da je član najožjega kroga Vladimirja Putina in da podpira ali izvaja ukrepe ali politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine ter stabilnost in varnost v Ukrajini. Je tudi eden vodilnih poslovnežev, vključenih v gospodarske sektorje, ki zagotavljajo znaten vir prihodka vladi Ruske federacije, odgovorni za priključitev Krima in destabilizacijo Ukrajine.
                        
                        
                            
                        
                     
                           893
                        
                        
                           Vladimir Valerievich RASHEVSKY / Vladimir Valeryevich RASHEVSKIY
                           (rusko: Владимир Валерьевич РАШЕВСКИЙ)
                        
                        
                           Izvršni direktor in direktor skupine EuroChem Group AG
                           Datum rojstva: 29. 9. 1973
                           Kraj rojstva: Moskva, Ruska federacija
                           Državljanstvo: rusko
                           Spol: moški
                        
                        
                           Vladimir Rashevsky je izvršni direktor in direktor skupine EuroChem Group AG, ki je eden od največjih svetovnih proizvajalcev mineralnih gnojil. Pred tem (med letoma 2004 in 2020) je bil izvršni direktor premogovniške družbe JSC SUEK. To so velika ruska podjetja, v solastništvu ruskega milijarderja Andreja Melnichenka, ki ustvarjajo in zagotavljajo znatne prihodke ruski vladi. Sodelujejo tudi z ruskimi organi oblasti, vključno z Vladimirjem Putinom. Podjetja skupine Eurochem Group so dobavljala amonijev nitrat na zasedena območja Donbasa. Družba SUEK je podpisala pogodbe s krimskimi sanatoriji za zdravstvene programe zaposlenih.
                           S tem materialno ali finančno podpira vlado Ruske federacije, odgovorno za priključitev Krima in destabilizacijo Ukrajine, ali ima od nje koristi.
                           24. februarja 2022 se je v Kremlju udeležil srečanja oligarhov z Vladimirjem Putinom, na katerem so razpravljali o učinku ukrepov po sprejetju zahodnih sankcij. Dejstvo, da je bil povabljen na ta sestanek, kaže, da je član najožjega kroga oligarhov blizu Vladimirja Putina in da podpira ali izvaja ukrepe ali politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine ter stabilnost in varnost v Ukrajini.
                        
                        
                           15.3.2022“
                        
                     
            
               Subjekti
            
            
               
                            
                        
                        
                           Ime
                        
                        
                           Podatki o istoventosti
                        
                        
                           Razlogi
                        
                        
                           Datum uvrstitve na seznam
                        
                     
                           „57
                        
                        
                           ROSNEFT AERO (RN AERO) (rusko: Роснефть-Аэро / РН-Аэро)
                        
                        
                           Naslov: Ulica Malaya Kaluzhskaya 15, Moskva, 119071, Ruska federacija
                           Telefon: +7 (499) 517-76-56; +7 (499) 517-76-55 (faks)
                           Spletno mesto: https://www.rosneft-aero.ru/en/
                           E-pošta: info@rn-aero.rosneft.ru
                        
                        
                           Družba Rosneft Aero dobavlja letalsko gorivo letališču Simferopol, ki zagotavlja letalsko povezavo med ozemljem nezakonito priključenih Krima in Sevastopola ter Rusijo. Tako prispeva h konsolidaciji priključitve Krimskega polotoka Ruski federaciji.
                           Družba Rosneft Aero zato materialno ali finančno podpira ukrepe, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           15.3.2022
                        
                     
                           58
                        
                        
                           JSC ROSOBORONEXPORT (rusko: AO Рособоронэкспорт)
                        
                        
                           Naslov: Ulica Stromynka 27, Moskva, 107076, Ruska federacija
                           Telefon: +7 (495) 739 60 17 / +7 (495) 534 61 40
                           Spletno mesto: http://roe.ru/eng/
                           E-pošta: roe@roe.ru
                        
                        
                           Rosoboronexport je edini uradni državni posrednik Rusije za izvoz in uvoz vojaških proizvodov, tehnologij in storitev ter proizvodov, tehnologij in storitev z dvojno rabo. Rosoboronexport je hčerinska družba podjetja Rostec, družbe v državni lasti, ki nadzira raziskave in razvoj vojaških tehnologij ter ima v lasti več proizvodnih zmogljivosti, ki igrajo ključno vlogo pri uvajanju teh tehnologij v delovanje na bojišču. Prodaja orožja je pomemben vir prihodkov v trdni valuti za rusko vlado. Uporablja se tudi za doseganje gospodarskih in strateških ciljev Rusije. Družba Rosoboronexport je med letoma 2000 in 2020 tujim strankam prodala orožje v vrednosti 180 milijard USD.
                           Torej je aktivna v gospodarskih sektorjih, ki zagotavljajo znaten vir prihodka vladi Ruske federacije, odgovorni za priključitev Krima in destabilizacijo Ukrajine.
                        
                        
                           15.3.2022
                        
                     
                           59
                        
                        
                           JSC NPO High Precision Systems (rusko: АО НПО Высокоточные комплексы)
                        
                        
                           Naslov: Kievskaya ulica 7, 121059 Moskva, Ruska federacija
                           Telefon:+7 (495) 981-92-77 Faks: +7 (495) 981-92-78
                           E-pošta: npovk@npovk.ru
                           Spletno mesto: https://www.npovk.ru
                        
                        
                           High Precision Systems je ruska družba, ki razvija in proizvaja orožje. Ima vodilno vlogo pri inženiringu in proizvodnji taktičnih sistemov balističnih izstrelkov v Rusiji. Je hčerinska družba podjetja Rostec.
                           Ruske oborožene sile so orožje, ki ga je proizvedla družba High Precision System, uporabile med nezakonito rusko invazijo v Ukrajini leta 2022. Družba High Precision Systems je zato odgovorna za materialno ali finančno podpiranje ukrepov, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           15.3.2022
                        
                     
                           60
                        
                        
                           JSC Kurganmashzavod (rusko: ПАО Курганмашзавод)
                        
                        
                           Naslov: Mashinostroitely Ave. 17 1J, 640021 Kurgan, Ruska federacija
                           Telefon: +7 (3522) 23-20-83,+7 (3522) 47-19-99; Faks: +7 (3522) 23-20-71, +7 (3522) 23-20-82
                           E-pošta: kmz@kmz.ru
                           Spletno mesto: https://www.kurganmash.ru
                        
                        
                           Kurganmashzavod je pomembna ruska družba vojaškega industrijskega kompleksa. Ruskim oboroženim silam je dobavila pehotna bojna vozila BMP-3, ki jih je Rusija uporabila med nezakonito rusko invazijo v Ukrajini leta 2022.
                           Zato je odgovorna za materialno ali finančno podpiranje ukrepov, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           15.3.2022
                        
                     
                           61
                        
                        
                           JSC Russian Helicopters (rusko: AO Вертолеты России)
                        
                        
                           Naslov: Bolshaya Pionerskaya ulica 1, 115054 Moskva, Ruska federacija
                           Telefon: +7 (495) 981-63-67
                           Spletno mesto:http://www.russianhelicopters.aero
                           E-pošta: info@rhc.aero
                        
                        
                           Russian Helicopters je pomembna ruska družba za proizvodnjo helikopterjev. Helikopterje Ka-52 „Alligator“, ki jih je proizvedla, je Rusija uporabila med nezakonito invazijo v Ukrajini leta 2022.
                           Zato je odgovorna za materialno ali finančno podpiranje ukrepov, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           15.3.2022
                        
                     
                           62
                        
                        
                           PJSC United Aircraft Corporation (rusko: ПАО Объединённая авиастроительная корпорация)
                        
                        
                           Naslov: Bolshaya Pionerskaya ulica 1, 115054 Moskva, Ruska federacija
                           Telefon: +7 (495) 926-1420
                           Spletno mesto: https://www.uacrussia.ru/
                           E-pošta: office@uacrussia.ru
                        
                        
                           Družba United Aircraft Corporation je ruska proizvajalka civilnih in vojaških letal. Skupaj s povezanimi podjetji obvladuje 100 % ruske proizvodnje vojaških letal.
                           Bojna letala, ki jih je proizvedla, je Rusija uporabila med nezakonito invazijo v Ukrajini leta 2022.
                           Zato je odgovorna za materialno ali finančno podpiranje ukrepov, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           15.3.2022
                        
                     
                           63
                        
                        
                           JSC United Shipbuilding Corporation (rusko: АО Объединённая Судостроительная Корпорация)
                        
                        
                           Naslov: Bolshaya Tatarskaya ulica 11, 115184 Moskva, Ruska federacija
                           Telefon: +7 495 617 33 00
                           Spletno mesto: https://www.aoosk.ru
                           E-pošta: info@aoosk.ru
                        
                        
                           Družba United Shipbuilding Corporation je ruski ladjedelniški konglomerat v državni lasti in je glavna dobaviteljica vojaških vojnih ladij za rusko mornarico. V lasti ima več ladjedelnic in konstrukcijskih birojev.
                           Velika pristajalna ladja “Pyotr Morgunov” (projekt 11711), ki jo je zgradila, je bila uporabljena pri nezakoniti ruski invaziji v Ukrajini. Pri ruski agresiji nad Ukrajino je bila uporabljena tudi patruljna ladja „Vasily Bykov“ (projekt 22160) črnomorske flote, ki jo je ta družba zasnovala.
                           Poleg tega je konstrukcijski biro „Almaz“, ki ga ima ta družba v lasti, razvil korvete Project 22800, od katerih so bile nekatere zgrajene v ladjedelnicah na ozemlju nezakonito priključenih Krima in Sevastopola, kar je prispevalo k militarizaciji Krimskega polotoka.
                           Družba JSC United Shipbuilding Corporation je zato odgovorna za materialno ali finančno podpiranje ukrepov, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           15.3.2022
                        
                     
                           64
                        
                        
                           JSC Research and Production Corporation URALVAGONZAVOD (rusko: ОАО “Научно-производственная корпорация УралВагонЗавод”)
                        
                        
                           Naslov: Vostochnoe shosse. 28, 622007 Nizhny Tagil, regija Sverdlovsk, Ruska federacija
                           Telefon: +7 3435 34 5000; +7 3435 33 47 12
                           E-pošta: web@uvz.ru
                           Spletno mesto: http://uralvagonzavod.ru
                        
                        
                           Uralvagonzavod je velika ruska korporacija za proizvodnjo strojev. Je edina proizvajalka vojaških tankov v Rusiji.
                           Tanke T-72B3, ki jih je dobavila ruskim oboroženim silam, je Rusija uporabila med nezakonito invazijo v Ukrajini leta 2022. Družba Uralvagonzavod je zato odgovorna za materialno ali finančno podpiranje ukrepov, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           15.3.2022
                        
                     
                           65
                        
                        
                           JSC Zelenodolsk Shipyard [A.M. Gorky Zelenodolsk Plant] (rusko: АО “Зеленодольский завод имени А. М. Горького”)
                        
                        
                           Naslov: Zavodskaya ulica 5, 422546 Zelenodolsk, Republika Tatarstan, Ruska federacija
                           Telefon:+7 (84371) 5-76-10, Faks: +7 (84371) 5-78-00
                           Spletno mesto: https://www.zdship.ru
                           E-pošta: nfo@zdship.ru
                        
                        
                           Ladjedelnica Zelenodolsk je eno od največjih ladjedelniških podjetij v Rusiji. Zgradila je patruljno ladjo „Vasily Bykov“ črnomorske flote, ki je bila uporabljena pri nezakoniti ruski invaziji v Ukrajini leta 2022. „Vasily Bykov“ je 24. februarja 2022 napadla ukrajinske vojake, ki so branili Kačji otok.
                           Ladjedelnica Zelenodolsk je zato odgovorna za materialno ali finančno podpiranje ukrepov, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           15.3.2022“